สวัสดีค่ะ คือประจำเดือนขาดไปแล้ว 82 วัน ตั้งแต่ 18 เม.ย. มีการตรวจวัด HCG ก็มีแค่ขีดเดียว ตรวจ LH มี 2 ขีดอ่อนๆ ทุกๆ สัปดาห์ตั้งแต่มิถุนายน ไม่มีตกขาว ไม่มีอาการปวดท้อง และ ไม่ได้ทานยาใดๆ อยากทราบว่าเกิดจากสาเหตุอะไรคะ หรือจะเป็นอะไรมั้ยคะ อายุ 20 ค่ะ น้ำหนัก 65 สูง 158 ซม.ค่ะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยการยืนยันการตั้งครรภ์สามารถทำได้ด้วยการตรวจหาฮอร์โมนที่สร้างจากรกหรือฮอร์โมน HCG ดังกล่าวมา ให้ผลบวกได้ตั้งแต่ 10-14 วันหลังปฏิสนธิหากประจำเดือนขาดหายไปแล้ว การตรวจการตั้งครรภ์น่าจะให้ผลเป็นบวกได้ถ้ามีการตั้งครรภ์จริง จึงแนะนำไปยืนยันผลที่รพอีกครั้ง และถ้าไม่ตั้งครรภ์จริงๆ แพทย์จะหาาสาเหตุอื่นๆที่เป็นไปได้ให้ต่อไป ตอนนี้ไม่ซื้อยาปรับฮอร์โมนใดๆมาใช้เอง